पाएं अपने शहर की ताज़ा ख़बरें और फ्री ई-पेपरडाउनलोड करें
संभावना है मई में कोरोना पीक पर होगा। पूरे देश में तबाही रोकने का प्रबंध किया जा रहा है। बिहार में भी लॉकडाउन के साथ हॉस्पिटल की तैयारी की जा रही है। कोरोना ऐसा संकेत भी दे रहा है। पीक पर आने से पहले ही मई में कोरोना खतरनाक होता दिख रहा है। माह के 5 दिनों में ही इसका तांडव दिखा है। 5 दिनों में 427 लोगों की मौत हो चुकी है और 68360 लोग संक्रमित हो चुके हैं। संक्रमण की बढ़ती रफ्तार के कारण एक्टिव मामलों की संख्या भी अब 113479 पहुंच गई है, जबकि रिकवरी रेट 78.3% हो गया है।
ऐसे बढ़ रहा मौत का खतरा
30 अप्रैल को बिहार में संक्रमण से होने वाली मौत का आंकड़ा 80 था और इस दिन तक प्रदेश में कुल मौतों की संख्या 2560 हो गई थी। 5 मई को प्रदेश में होने वाली कुल मौत की संख्या 2987 पहुंच गई। 5 मई 61 मौत हुई लेकिन 4 मई को 105 लोगों की जान चली गई। 3 मई को थोड़ी राहत थी और मौत का आंकड़ा 28 रहा लेकिन 2 मई को 151 लोगों की जान चली गई थी। एक मई को माह के पहले दिन प्रदेश में 82 लोगों की मौत हुई थी। मरने वालों का यह आंकड़ा तो हॉस्पिटल का है जो इलाज के लिए भर्ती हैं, जांच रिपोर्ट आए बिना काल के गाल में समाए लोगों का तो कोई डाटा ही नहीं है।
5 दिन में तेजी से बढ़े मामले
5 दिनों में संक्रमण का ग्राफ भी काफी तेजी से बढ़ा है। हालांकि इस बीच सरकार ने जांच की रफ्तार थोड़ी कम कर दी लेकिन इसके बाद भी संक्रमण के मामलों में कमी नहीं आई। इस दौरान कुल 68360 लोगों की रिपोर्ट पॉजिटिव आई है। एक मई को 13789 और 2 मई को 13534, 3 मई को 11407, 4 मई को 14794 और 5 मई को 14836 नए मामले आए हैं। 5 दिन में संक्रमण की रफ्तार में तेजी दिखी है।
मई में सावधानी जरुरी
मई माह में सावधानी बहुत जरूरी है। जिस तरह से संक्रमण की रफ्तार तेजी से बढ़ रही है इससे लोगों को पहले से ही अलर्ट रहने की जरुरत है। सरकार ने लॉकडाउन कर दिया है और हर सेक्टर पर पाबंदी लगा दी है। इस बीच कोरोना के पीक पर आने की भी संभावना है। ऐसे में सुरक्षा और सावधानी पर विशेष ध्यान देना होगा। सार्वजनिक स्थानों पर जाने से बचना होगा और बिना इमरजेंसी के घर से बाहर नहीं निकलना होगा। सावधानी से ही कोरोना का खतरा टाला जा सकता है।
24 घंटे में मात्र 95248 लोगो की जांच, 14826 पॉजिटिव
CM नीतीश कुमार ने जांच का टारगेट एक लाख तय कर रखा है लेकिन मई माह में यह टारगेट पूरा नहीं हो पा रहा है। बुधवार को प्रदेश में मात्र 95248 लोगों की जांच हुई है जिसमें 14836 लोग पॉजिटिव पाए गए हैं। 24 घंटे में 61 लोगों की मौत हुई। पटना में सबसे अधिक 2420 नए मामले आए हैं जिसके बाद प्रदेश में एक्टिव मामलों की संख्या अब 113479 पहुंच गई है। प्रदेश के लगभग एक दर्जन जिलों में संक्रमण की रफ्तार कम नहीं हो रही है।
बिहार में अब तक 2987 मौत
बिहार में बुधवार को हुई 61 मौत के बाद अब तक प्रदेश में कोरोना से मरने वालों की संख्या 2987 पहुंच गई है। प्रदेश में अब तक कुल 538677 लोग संक्रमित हुए हैं और कोरोना को मात देने वालों की संख्या 422210 हो गई है। एक्टिव मामलों की संख्या 113479 हो गई है।
तेजी से बढ़ रहे हैं संक्रमण के मामले
बुधवार को प्रदेश में 14836 नए मामले आए हैं इसमें पटना के 2420 संक्रिमत शामिल हैंं। वैशाली में 857, पश्विमी चंपारण में 655, सुपौल में 362, सीवान में 219, सीतामढ़ी में 204, शिवहर में 114, शेखपुरा में 631, सारण में 528, समस्तीपुर में 635, सहरसा में 359, रोहतास में 174, पूर्णिया में 333, नवादा में 129, नालंदा में 671, मुजफ्फरपुर में 574, मुंगेर में 380, मधुबनी में 385, मधेपुरा में 247, किशनगंज में 221, खगड़िया में 273, कटिहार में 570, कैमूर में 124, जहानाबाद में 105, जमुई में 281, गोपालगंज में 305, गया में 587, पूर्वी चंपारण में 224, दरभंगा में 164, भोजपुर में 109, भागलपुर में 373, बेगूसराय में 477, बांका में 122, औरंगाबाद में 444, अरवल में 143 और अररिया में 184 लोगों की रिपोर्ट पॉजिटिव आई है। बिहार के अलग अलग जिलों में बुधवार को बाहर से आने वाले 86 लोगों की रिपोर्ट भी पॉजिटिव आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva bho_Deva zho_Hant eng_Latn